Translate the text from Welsh to English.



 
Mae Rheoliadau Diogelu Iechyd (Cyfyngiadau Coronafeirws) (Rhif 2\) (Cymru) 2020 yn gosod cyfres o gyfyngiadau ar symud, cynulliadau, a’r ffordd y caiff busnesau eu gweithredu, gan gynnwys cau busnesau. Maent yn eu gwneud yn ofynnol i fusnesau sydd ar agor i gymryd mesurau rhesymol i leihau’r perygl i bobl ddod i gysylltiad â’r coronafeirws. Maent wedi eu cynllunio i ddiogelu pobl rhag lledaeniad coronafeirws syndrom anadlol acíwt difrifol 2 (SARS\-CoV\-2\).


Mae’n ofynnol i Weinidogion Cymru adolygu’r angen am y gofynion a’r cyfyngiadau, ac ystyried pa mor gymesur ydynt bob 21 o ddiwrnodau.


Yn ystod yr wythnosau diwethaf mae plant a phobl ifanc ym mhob ardal o Gymru wedi dychwelyd i’r ysgol am y tro cyntaf ers i’r pandemig ddechrau. Yn ôl yr wybodaeth wyddonol glir a dderbyniwyd gennyf, mae’r ffaith eu bod wedi gallu dychwelyd, ac mae hyn newyddion i’w groesawu, yn golygu nad yw’n bosibl llacio’r cyfyngiadau ymhellach, i unrhyw raddau sylweddol, ar hyn o bryd. 


Ynghyd â hyn, yn ôl yr wybodaeth wyddonol a chyngor ar iechyd y cyhoedd, rydym yn gweld cynnydd sydyn yn nifer yr achosion ar draws y DU, gan gynnwys cynnydd yn nifer yr achosion yng Nghymru.


Mae *Cynllun Rheoli’r Coronafeirws* Llywodraeth Cymru a gyhoeddwyd fis diwethaf yn nodi sut y byddwn yn mynd ati i fonitro achosion a rheoli brigiadau lleol o’r coronafeirws, gan wneud hynny yn seiliedig ar yr egwyddorion pwyll, cymesuredd a sybsidaredd.


Ein prif flaenoriaeth yw atal lledaeniad y coronafeirws, ond mae’n rhaid i unrhyw ymyriadau a wnawn fod yn gymesur, gan ddefnyddio deallusrwydd lleol ac arbenigedd.


Yn dilyn y cynnydd sylweddol a chyflym mewn achosion yn ardal Cyngor Bwrdeistref Sirol Caerffili, gwnaethom weithio gyda’r awdurdod lleol a phartneriaid eraill i gyflwyno cyfyngiadau lleol ar 8 Medi.


Rydym yn monitro’r cyfraddau yn agos mewn sawl ardal arall yng Nghymru a thrwy weithio gyda phartneriaid, byddwn yn ystyried cyflwyno mesurau priodol pellach pe bai angen, yn unol â *Chynllun Rheoli’r Coronafeirws*.


Ar y cyfan, mae cynnydd wedi bod yn nifer yr achosion ar draws Cymru, a hynny mewn telerau absoliwt ac fel cyfran o nifer y bobl sy’n cael eu profi.  Fodd bynnag, mae’r darlun ehangach yn fwy cymhleth oherwydd mae rhai rhannau o’r wlad wedi dod yn fannau problemus o ran y feirws, tra bo eraill ond wedi gweld un neu ddau achos ychwanegol.


Yn y mannau hynny lle y mae’r cynnydd mewn achosion i’w weld, mae’r dystiolaeth yn awgrymu’n glir bod hyn yn deillio o ryngweithio cymdeithasol o fewn aelwydydd a rhyngddynt, a grwpiau cymdeithasol ddim yn cydymffurfio â’r gofynion cadw pellter a’r rheoliadau a’r canllawiau presennol.


O ystyried yr holl faterion hyn gyda’i gilydd felly, mae’r Gweinidogion wedi penderfynu cymryd sawl cam ar unwaith i helpu i reoli lledaeniad y feirws:


O ddydd Llun 14 Medi ymlaen, bydd yn ofynnol i bob preswylydd yng Nghymru dros 11 oed wisgo gorchuddion wyneb mewn mannau cyhoeddus dan do, megis siopau. Bydd esemptiadau ac eithriadau a fydd yn cael eu nodi mewn canllawiau.


Am y tro ni fydd angen gwisgo gorchudd wyneb mewn tafarndai a bwytai. Fodd bynnag, byddwn yn cynnal adolygiad cyflym o’r dystiolaeth i benderfynu a ddylid cynnwys y sector lletygarwch yn hynny o beth.


O ddydd Llun 14 Medi ymlaen, byddwn yn cyfyngu ar y niferoedd sy’n gallu cwrdd dan do ar yr un pryd i uchafswm o chwe pherson. Rhaid i’r bobl hynny fod yn perthyn i’r un aelwyd gyfyngol \- neu swigen \- y gellir ei chreu o bedwar aelwyd yn ymuno â’i gilydd. Ni fydd plant dan 11 oed yn cael eu cynnwys yn y rheol hon.


Bydd y terfyn hwn yn gymwys i leoliadau dan do, gan gynnwys tafarndai a bwytai.  Dylai pobl fynd i dafarndai neu fwytai gydag aelodau eu haelwyd eu hunain neu eu haelwyd estynedig.


Bydd eithriadau ac esemptiadau, gan gynnwys i aelwydydd sengl sydd â mwy na chwe aelod. Nid oes newidiadau hyd yn hyn i’r rheolau ar gyfer cwrdd yn yr awyr agored ond mae'n bwysig bod pawb yn cydymffurfio â’r gofynion cadw pellter bob amser.


Ni fydd hyn yn berthnasol i Gyngor Bwrdeistref Sirol Caerffili tra bo’r cyfyngiadau lleol yn eu lle.


Byddwn yn darparu pwerau newydd i awdurdodau lleol allu cau mangreoedd ar sail iechyd y cyhoedd o ddydd Llun 14 Medi ymlaen. Bydd hyn yn helpu i ymyrryd yn gyflym pan fo brigiad o achosion yn dod i’r amlwg ac yn galluogi awdurdodau lleol i gau mynediad i dir neu fangre unigol, a rhoi terfyn ar gynulliadau neu ddigwyddiadau lleol.


Hoffwn atgoffa’r rheini sy’n gyfrifol am fangreoedd sy’n agored i’r cyhoedd y gallant gael eu cau eisoes os na chymerir mesurau rhesymol i leihau’r perygl i bobl ddod i gysylltiad â’r coronafeirws. Disgwyliaf i awdurdodau lleol ddefnyddio’r pwerau sydd eisoes ganddynt a’r pwerau newydd hyn yn llawn lle y bo angen.


Mae risg trosglwyddo’r coronafeirws yn uwch dan do a dyna pam mae’n bwysig bod pawb yn dilyn y rheolau a’r canllawiau i ddiogelu eu hunain a phobl sy’n annwyl iddynt i Ddiogelu Cymru.


Fel rhan o’r broses ffurfiol 21 o ddiwrnodau i adolygu’r cyfyngiadau presennol, byddwn yn gwneud newid bach iawn i’r cyfyngiadau \- bydd canolfannau sglefrio parhaol yn gallu ailagor o 3 Hydref ymlaen, yn amodol ar y sefyllfa bryd hynny.


Mae datblygiadau dros yr wythnos ddiwethaf wedi darparu rhagor o dystiolaeth nad yw’r feirws wedi diflannu ac rwyf wedi cymryd camau cynnar i gyfyngu ar ledaeniad y feirws. Mae gan bob un yn awr ran i’w chwarae os ydym am osgoi cyfyngiadau llymach pellach.


Mae’n hanfodol ein bod i gyd yn parhau i wneud ein rhan ac yn Diogelu Cymru.







Translation:


 
The Health Protection (Coronavirus Restrictions) (No. 2\) (Wales) Regulations 2020 place a series of restrictions on gatherings, the movement of people, and the operation of businesses, including closures. They require businesses, which are open to take reasonable measures to minimise the risk of exposure to coronavirus. They are designed to protect people from the spread of severe acute respiratory syndrome coronavirus 2 (SARS\-CoV\-2\).


Welsh Ministers are required to review the need for the requirements and restrictions and their proportionality every 21 days.


The last few weeks have seen children and young people from across Wales return to school for the first time since the start of the pandemic. The clear scientific advice I have received is this welcome return means there is no capacity to make further significant easements to the restrictions at this time.


Alongside this, the public health and scientific advice is that we are seeing a rapid increase in the number of cases across the UK, including a rise in cases in Wales.


The Welsh Government’s *Coronavirus Control Plan,* which waspublished last month, sets out our approach to monitoring cases and controlling localised outbreaks of coronavirus based on the principles of caution, proportionality and subsidiarity.


Preventing the spread of coronavirus is our overriding priority but any interventions we take must be proportionate, using local knowledge and expertise. 


Following a significant and rapid increase in cases in the Caerphilly County Borough Council area, we worked with the local authority and other partners to introduce local restrictions on 8 September.


We are closely monitoring rates in a number of other areas in Wales and, working with partners, will consider the introduction of further appropriate measures if the situation requires, in line with the *Coronavirus Control Plan*.


Overall, there has been an increase in the number of cases across Wales, both in absolute terms and as a proportion of the number of people being tested. However, the wider picture is more complex as while some parts of the country have become coronavirus hotspots, others have seen just single\-digit increases in cases.


The evidence clearly suggests that where we have seen increases, these have primarily resulted from social interactions within and between households and social groups not observing social distancing and current regulations and guidance.


Taking all of this into account, Ministers have decided to take a number of immediate steps to help control the spread of the virus.


From Monday 14 September, all residents in Wales over the age of 11, will be required to wear face coverings in indoor public spaces, such as shops. There will be exemptions and exceptions, which will be set out in guidance.


For the time being the requirement to wear a face covering will not extend to pubs and restaurants. However, we will carry out a rapid review of the evidence to determine whether the hospitality industry should be included.


From Monday 14 September, we will introduce a maximum limit of six on the number of people who can meet indoors at any one time. They must be from the same exclusive household group – or bubble – which can be made from four households joining together. Children under 11 will not be included in this rule of six.


This limit will apply to indoor settings, including pubs and restaurants. People should only go to pubs and restaurants with members of their own household or extended household.


There will be exceptions and exemptions, including for a single household with more than six members. There are currently no changes to the rules for meeting outdoors but it is important that social distancing is maintained at all times.


This will not apply in Caerphilly County Borough Council while local restrictions are in place.


We will provide local authorities with new powers to be able to close premises on public health grounds from Monday 14 September. This will support rapid intervention as outbreaks occur and enable local authorities to take action to close off land or individual premises, and stop local gatherings or events. 


I would remind all those responsible for premises open to the public that they can already be closed if reasonable measures to minimise exposure to coronavirus are not taken. I expect local authorities to make full use of existing and these new powers where necessary. 


The risk of transmission of coronavirus is higher in indoor settings, which is why it is important that everyone follows the rules and guidelines to protect themselves, their loved ones to keep Wales safe. 


As part of the formal 21\-day review of existing restrictions, there is one very modest change to the restrictions, which we will be including – permanent skating rinks will be able to reopen from 3 October, subject to the conditions at the time.


Developments in the past week have provided further proof that the virus has not gone away and I have taken early action to curb the spread of the virus. Everyone now has a part to play in if we are to avoid further, tighter restrictions.


It is essential that we all continue to play our part to Keep Wales safe.